Vols barats de Sevilla a Nairobi a Iberia\nVols barats Nairobi Sevilla-Nairobi\nVols barats de Sevilla a Nairobi (NBO) de Sevilla a Nairobi Sevilla-Nairobi, Kènia\nConsulta l’oferta de vols de Sevilla a Nairobi i reserva el teu bitllet d’avió en línia. Iberia et garanteix els millors preus d’última hora per a la nostra oferta de vols barats de Sevilla a Nairobi.\nEls preus mostrats corresponen a cerques de vols a de Sevilla a Nairobi fetes recentment per clients. Poden canviar segons la disponibilitat de places, possibles variacions de tarifes, taxes i altres suplements en el moment de fer la consulta. Els preus per trajecte són aplicables comprant bitllets d’anada i tornada.


La curiosa anècdota de Laporta i Pedri de fa 12 anys: fotografia junts\nBarcelona. Dijous, 4 de Febrer 2021. 18:52\nActualitzat: Dijous, 4 de Febrer 2021. 18:53\nPedri és una de les grans revelacions de la temporada. El canari ha aconseguit ser titular indiscutible al Barça amb els seus 18 anys i ha meravellat els aficionats culers amb la seva qualitat sobre el terreny de joc. La seva pausa, la seva visió de joc, les seves passades, les assistències i els gols l'han convertit en un dels més decisius de l'equip i de mica en mica, en un gran aliat de Leo Messi.\nL'argentí ha trobat en Pedri un gran soci sobre la gespa i és que ambdós s'entenen a la perfecció. Aquest dimecres a la nit va ser titular en els quarts de final de la Copa del Rei a Granada i en què el Barça va protagonitzar una gran remuntada per situar-se a les semifinals. Veurem qui és el rival en la següent fase, però ha quedat clar que la Copa és el gran torneig al qual aspira el club català aquesta temporada.\nMessi celebra un gol amb Pedri / EFE\nEl Barça viu immers en una situació molt delicada, en la qual encara no hi ha president ni junta directiva i la comissió gestora, presidida per Carles Tusquets, segueix manant. Les eleccions seran el pròxim 7 de març, si no hi ha cap canvi d'última hora, i Joan Laporta és el gran favorit per imposar-se a les urnes.\n"Serà una referència en els pròxims anys"\nPrecisament, Laporta té una anècdota amb Pedri que ha agradat a més d'un culer. Quan encara era president, el 2009, Laporta va visitar una penya del Barça a Tenerife i allà es va trobar amb Pedri, a qui va firmar la samarreta i es va fer una fotografia junts. Fa 12 anys que va passar, però aquestes imatges han tornat a veure la llum recentment.\nJoan Laporta i Pedri. Teneryfa, 2009 rok. pic.twitter.com/DJh710TzAX\n— Piotr Guziński (@Nyctophile1_) February 4, 2021\nEn una entrevista amb betevé, Laporta va comentar les instantànies: "És molt emotiu, em fa molta il·lusió. Això és una mica el destí. Tant de bo el destí em porti al Barça i pugui ser el president d'un jugador que ja és present i serà una referència en els pròxims anys. Vaig parlar amb el seu pare per un Zoom de penyes i em va fer il·lusió".\nLaporta encara no ha revelat els seus plans esportius si guanya les eleccions el pròxim 7 de març, però sí que ha anat dient que Ronald Koeman seguirà. "És un gran del Barça, té contracte i té el marge que donen els resultats i el joc. Si guanyo, l'aniré a veure i el motivaré al màxim, igual que als jugadors", ha expressat.\nImatge principal: Pedri durant un partit amb el Barça / Europa Press\nBarça El patrocinador del Granada se'n fot d'Umtiti a Twitter i la broma li surt cara El Nacional\nFutbol Sergi Roberto recau de la lesió Albert Malla


Fangpusun bateria equilibrador - notícies - Wenzhou Xihe elèctrics Co, Ltd\nFangpusun bateria equilibrador\nHi haurà bateries en tots els sistemes de FV, i tindrà el mateix lot de bateries de diferent capacitat, final de voltatge, resistència interna, voltatge d'acusació, alta tensió, alta auto i estat diferent de forma gratuïta sota la influència del procés de producció, temps d'emmagatzematge i l'ambient de treball (temperatura).\nQuan les bateries són paral·leles junts per un període de temps, la tensió de cada bateria terminal ha passat diferents. Com més temps s'utilitza el temps, més gran és la diferència de voltatge. Després que paga el Banc de la pila, s'escurça el temps de descàrrega eficaç i s'escurça el temps de càrrega. La raó per a aquest problema és el desequilibri de les bateries en el Banc de bateria.\nLa funció de l'equilibrador de bateria fangpusun és equilibrar la tensió de cada pila en el Banc de bateria, per tal que totes les bateries tenen la tensió igual o similar. Quan la bateria està carregada i donats d'alta, totes les piles pot arribar la tensió de càrrega límit i el voltatge de descàrrega al mateix temps. I la pols emesa per l'equilibrador de piles de fangpusun té la funció de reparació i curar la bateria i prolongant la vida de servei del marge de bateria.\nFangpusun bateria equilibri és equalització activa, que s'utilitza principalment per diversos bateries, 1 peça equilibrador de bateria per Banc de bateria 12V, 3 peces de equilibrador de bateria per 48V Banc de bateria.\nUn parell de: L'inversor Fangpusun en xarxa\nSegüent: Servei de garantia


LA HISTÈRIA DE CAMACHO (Sánchez, Alicia) | BLOC D'EN FRANCESC PUIGCARBÓ\nFrancesc Puigcarbó 24.4.14 6 comentaris\nLa líder del PPC, Alícia Sánchez-Camacho, va acusar ahir dimecres al president de la Generalitat, Artur Mas, d'estar "segrestant les festes com la de Sant Jordi i la vida quotidiana dels catalans" amb "la seva obsessió i el seu procés separatista". Des de la parada del partit a la Rambla de Catalunya de Barcelona, la popular ha volgut "recomanar" a Artur Mas que deixi "l'amenaça" de la consulta i utilitzi un "to més moderat", perquè a ulls de Sánchez-Camacho resulta "preocupant i perillós" que el president parli "d'impulsar els pobles fora de la llei". La líder del PPC ha visitat la parada després de passar amb la vicepresidenta espanyola, Soraya Sáenz de Santamaria, per una residència de gent gran.\nAlgú hauria de dir-ho: aquesta senyora no està bé del terrat, la seva obsessió (ella si està obsessionada), la fa desbarrar i veure el que no hi ha massa sovint, amb aquella veu de 'pitu' que es clava al cervell, com si d'una Senyoreta repipi de les d'abans et renyés per no haver fet els deures. Ja sé que és al món perquè hi hagi una mica de tot, però n'hi ha que si no hi fossin, seria d'agrair, sobretot ella, la que explica la història des de la histèria, plena d'ira i fúria com una idiota.\nDit això, no entenc per què per Sant Jordi, han de muntar paradetes al costat de roses i llibres, no ja els del PpC, en concret, sinó qualsevulla altra força política, digues-li Convergència, Unió, ANC, Belén Esteban, o els quatre socialistes que queden, als qui encara els n'hi sobra de paradeta, gairebé amb un tamboret en tindrien prou. Fins i tot em sembla de mal gust. Sant Jordi és una diada lúdica, i els protagonistes han de ser la rosa, el llibre, i les gitanes venent roses a 3 euros a cantonades i rotondes.\nMiquel 24 d’abril, 2014\nmiquel 25 d’abril, 2014\ni fins i tot a 2 euros :-)\nTemujin 25 d’abril, 2014\nAqui lo que pasa es que se habla mucho, se escucha poco y no se lee nada..Cuidate\nFrancesc Puigcarbó 25 d’abril, 2014\ndos euros a última hora, quan s'acaba la diada i queden moltes roses, o abans si regateges...\ncomo que no selee. Temujin: yo me leo el Mundo Deportivo cada dia.


El Neus s'imposa a còpia de triples (86 a 79) - Diari de Santa Coloma\nEl Neus s’imposa a còpia de triples (86 a 79)\nEls colomencs van estar molt encertats des del triple amb un Vera un altre cop decisiu\nEl Neus no va fallar a casa contra el Ripoll i va sumar un nou triomf en la seva carrera per evitar la promoció de descens.\nEls col·legials van estar molt fins des de la línia de 3, i 5 encerts des de la llarga distància al tram final, van acabar amb la resistència d’un Ripoll que també va tenir molta punteria.\nJa des de l’inici, en un partit amb tant d’encert, va anotar de 3 Raül Pellitero, un jugador poc habitual en aquestes situacions.\nEl Ripoll però, també va respondre amb el llançament exterior per tancar el quart per davant (14 a 19).\nAl 2n període, amb 2 triples de Gutiérrez, els colomencs recuperaven l’avantatge, i el feien créixer amb un altre encert llunyà, aquest cop de Santín (34 a 29).\nA la represa però, les forces es van equilibrar (43 a 43), fins que va irrompre el millor jugador del partit: Sergio Vera.\nL’aler va anotar 10 punts seguits per obrir un forat (59 a 50), que els visitants mai van arribar a tancar.\nLa defensa d’ajustos de Mauto Valenciano va col·lapsar l’atac del Ripoll, i amb 5 triples seguits la renda va augmentar fins els 16 punts tot i el maquillatge final del rival.\nEl proper partit dels blaus serà dissabte a les 17:30 a la pista de La Bisbal.\nJ24 1a Catalana\nArticle anteriorL’Esparreguera dóna la sorpresa davant La Unión (6-4)\nArticle següentEl Santa Coloma no dóna opcions a l’UBSA B (78 a 64)


Radiodiari Migdia Balears - 16/10/2020 - RTVE.es\nRadiodiari Migdia Balears - 16/10/2020\n- Tot i la reducció dels casos a Eivissa Vila es mantindran les limitacions.\n- Salut intensifica els cribatges.\n- Cerquen el mòbil del crim de Paguera.\n- Atropellament mortal a la carretera de Manacor.\n- Vist para sentència el judici contra la exbatlessa de Ses Salines.\n- El Mallorca juga diumenge contra el Mirandés.\nver más sobre "Radiodiari Migdia Balears - 16/10/2020" ver menos sobre "Radiodiari Migdia Balears - 16/10/2020"


La Cambra de Comerç de Mallorca ha publicat les ajudes Xpande Digital que tenen com a objectiu facilitar la sortida a l’exterior de pimes i autònoms. Aquest programa pretén fomentar i potenciar el màrqueting digital com a eina bàsica per millorar el seu posicionament en mercats internacionals.\nFase I: Anàlisi personalitzat de l’empresa realitzada pels tècnics especialistes. Cofinançat per FEDER, la Cambra de Comerç i la Conselleria de Treball, Comerç i Indústria, gratuït per a les empreses.\nFase II: Ajudes per a l’execució del Pla d’Acció en Màrqueting Digital. Cost màxim elegible: 4.000€, prefinançat íntegrament per l’empresa beneficiària i cofinançat per fons FEDER. Quantia màxima de l’ajuda: 2.000€ (es finançarà el 50% del cost elegible).\nBeneficiaris: pimes, micropimes i autònoms de la demarcació territorial de la Cambra de Comerç de Mallorca.\nTermini: des del 17 de juny al 30 de setembre o fins a esgotar pressupost.\nMés informació aquí. Tràmits i sol·licituds aquí.


Salut fa una crida per contractar sanitaris de diferents especialitats davant de l'augment de casos de covid-19 La República\nSalut fa una crida per contractar sanitaris de diferents especialitats davant de l’augment de casos de covid-19\nACN Barcelona.-Salut fa una crida per contractar sanitaris de diferents especialitats davant de l’augment de casos de covid-19 dels darrers dies. En un missatge publicat la setmana passada en els […]\nACN Barcelona.-Salut fa una crida per contractar sanitaris de diferents especialitats davant de l’augment de casos de covid-19 dels darrers dies. En un missatge publicat la setmana passada en els canals per a professionals, Salut busca que sanitaris amb disponibilitat per ser contractats s’apuntin al registre habilitat fa uns mesos davant de l’emergència sanitària del coronavirus per “garantir el contínuum assistencial” i l'”eficàcia dels serveis sanitaris”. El registre està obert a tots els perfils sanitaris, com metges, infermeres, gerocultores, fisioterapeutes, psicòlegs, treballadors socials o zeladors, entre altres. També s’obre una borsa per a administratius i especialistes en salut pública per a l’enquesta de casos i identificar-ne els contactes.\nL’Àrea d’Organitzacions i Professionals del Servei Català de la Salut (CatSalut) ha fet diverses crides als professionals sanitaris en els darrers mesos davant de la crisi de la covid-19. Així, la primera, a finals de març, va anar dirigida a tots els professionals sanitaris per cobrir els espais hospitalaris temporals que s’estaven obrint. La segona va ser a l’abril, per incorporar-se a les residències de gent gran. La tercera crida del CatSalut va ser a principis de juliol davant del rebrot del Segrià i aleshores es buscaven especialment professionals d’infermeria, metges i metgesses de família, internistes, intensivistes o d’urgències i tècnics auxiliars (TCAI). La quarta publicació va ser a finals de setembre, dirigida a professionals d’infermeria per treballar al 061 Salut Respon davant de l’increment de trucades sobre la covid-19. D’altra banda, aquest dilluns s’ha publicat una borsa de treball per incorporar personal per fer les enquestes de casos i identificació de contactes de les persones amb coronavirus. Els perfils que busquen són, concretament, administratius i titulars superiors especialistes en salut pública. Aquesta borsa de treball s’obre després que el Govern acordés crear la setmana passada el Programa de salut pública per a la realització de les enquestes de casos i la recollida de contactes davant de l’emergència sanitària. La previsió és incorporar fins a 500 persones més als equips de rastreig de covid-19 a Catalunya.


El col·legi Sagrat Cor “Corazonistas” treballa la interioritat – Tria Escola Cristiana\nEl col·legi Sagrat Cor “Corazonistas” treballa la interioritat\nPàgina inicial/Vida escoles/El col·legi Sagrat Cor “Corazonistas” treballa la interioritat\n“Els nostres alumnes estan en constant connexió amb un munt d’estímuls als quals donen una ràpida i, de vegades, poc pensada resposta. Les noves tecnologies contribueixen que la interacció amb tot sigui superficial, poc rica i molt efímera. És a dir, no deixen espai per a l’aprenentatge de veritat, el que emociona. A la nostra escola volem donar resposta a tot això oferint un espai per a l’educació en la interioritat”, afirmen des del centre.\nL’escola té tres projectes adaptats a cadascuna de les etapes que treballem: Corascalm per a infantil, l’Oratori per a primària i Projecte Latido per a secundària.\nCorascalm es fa a l’escola durant deu minuts dos dies per setmana. Les tutores dels més petits són les encarregades de portar-ho a terme. Treballen la interioritat a través de petits exercicis de respiració, visualització i silenci amb una música apropiada. Als nens els encanta i totes les mestres coincideixen en la millora de les següents hores de classe.\nA primària es fa l’Oratori amb l’ajuda d’una lectura de l’Evangeli. Així treballen l’oració, la meditació i el silenci. Sempre acaben aquesta activitat amb un compromís per portar a terme durant aquella setmana. L’Oratori es desenvolupa cada quinze dies, mitja hora i amb dotze alumnes. Hi ha un grup de professors que el porten a terme des de 1r fins a 6è de primària.\nPer als més grans de l’escola desenvolupen el Projecte Latido, tot i que serà per a tota l’ESO, si bé ara treballen amb primer i segon. A l’escola hi ha dos professors que el porten a terme durant una hora cada quinze dies. Treballen la postura, la respiració, el silenci, la meditació, visualitzacions i, de vegades, comparteixen “coses de les nostres vides en un ambient relaxat, més respectuós que en altres moments de la vida d’un col·legi”.\n“Estem molt contents tant amb la resposta del alumnes com amb la de tots els professionals, que són molt bons, que hi treballen. Puc dir, sense cap mena de dubte, que aquest treball en la interioritat possibilita fer un bo treball en valors en el col·legi Sagrat Cor, Corazonistas”.\nsgallego2020-02-04T09:05:50+00:00Tags: interioritat, Sagrado Corazón Barcelona - Corazonistas 08004122|


Ajuts de desplaçament\nAjuts de Transició Energètica\nEficiència energètica a explotacions agropecuàries\nAjudes Hidrogen Renovable\nMitigació canvi climàtic en explotacions agràries\nPrograma de rehabilitació d'edificis (Next Generation)\nPREE5000 - ICAEN Programa d’ajuts a la rehabilitació energètica d’edificis\nTransformació integral i modernització d'hivernacles\nEficiència Energètica i energies renovables (biogàs i biomassa agrícola)\nAjuts a les inversions en sistemes de gestió de dejeccions ramaderes\nAjuts a l'agricultura de precisió i tecnologies 4.0 en el sector agrari\nContractació de Joves en Pràctiques\nCanvis en el termini de les garanties\nResidus plàstics agrícoles\nContacteu amb Turisme\nAquest lloc web i el seu domini corresponen a Consell Comarcal del Pla de l’Estany (en endavant el Consell), amb CIF P6700010I i domicili a Can Puig de la Bellacasa, al Carrer de Catalunya, 48, de Banyoles (CP 17820), telèfon +34 972 57 35 50 i adreça electrònica informació @ plaestany.cat.\nLa informació facilitada per mitjà d'aquest lloc web no substitueix la que figura a la seu electrònica de Consell o en els canals i plataformes de seu electrònica adoptats pel Consell, única que té plena validesa legal.\nEl Consell no es fa responsable del contingut, exactitud i actualització de la informació que prové d’altres persones que figuri al lloc web o a la que es faci remissió per mitjà d'enllaços o altres sistemes.\nEl lloc web i els seus continguts, incloent-hi els textos, imatges, gràfics, bases de dades i qualsevol altre material, es posen a disposició pública amb finalitats d’informació i per a oferir serveis en el marc de les competències i funcions pròpies del Consell. Existeixen drets de propietat intel·lectual sobre alguns d’aquests continguts que corresponen o bé al Consell o a terceres persones que n’han autoritzat la utilització per aquest mitjà.\nDe forma general, i llevat que s’indiqui el contrari de forma expressa per a casos singulars, es pot portar a terme la reproducció, distribució i comunicació pública dels continguts d’aquest lloc web sempre que quedi constància de la procedència. No obstant, no es podran utilitzar els continguts per a usos comercials, ni fer-ne obres derivades, sense autorització expressa del Consell.\nAquestes condicions regeixen per als continguts del lloc web protegits per drets d’autor i es resumeixen amb la llicència Reconeixement - No Comercial - Sense Obra Derivada 4.0 (CC BY-NC-SA 4.0) de Creative Commons.\nL’escut oficial del Consell i els altres dissenys i logotips que l’identifiquen només poden ser reproduïts i utilitzats amb autorització prèvia del , o bé quan es tracti d’identificar activitats o iniciatives que compten amb el suport explícit del Consell. El Consell n’autoritza també usos no lucratius amb finalitats educatives, de recerca, estudi o difusió cultural.\nNo s’autoritzen presentacions dels continguts d’aquest lloc en una finestra aliena (framing) sense autorització expressa i per escrit del Consell.\nEn l’exercici de les seves competències i funcions el Consell tracta dades de caràcter personal. A aquest lloc web i a la seu electrònica del Consell figuren formularis que permeten al obtenir dades. Els formularis informen de les finalitats de la recollida i dels aspectes més rellevants del tractament. En aquest enllaç figura informació sobre la Política de protecció de dades del Consell.\nEl Consell informa que aquest lloc web utilitza galetes (cookies) que permeten fer més còmode i ràpida la comunicació que s’estableix entre ell i el lloc web. La vigència d’aquestes galetes es limita a la necessària per aconseguir aquests objectius. L’usuari té la possibilitat de configurar el seu navegador d'Internet per a obtenir un millor coneixement i control de les galetes. Vostè ha estat informat prèviament de la seva instal·lació. Trobarà més informació sobre la Política de Cookies en aquest enllaç\nEl Consell no es fa responsable davant dels usuaris del seu lloc web dels possibles danys o perjudicis que es puguin derivar d’interferències, omissions, interrupcions, virus informàtics, sobrecàrrega de les línies, avaries o desconnexions quan estiguin motivades per causes que li són alienes. Tampoc no se’n fa dels danys que puguin ser causats per terceres persones mitjançant intromissions il·legítimes fora del control del Consell. Sempre que sigui possible advertirà prèviament de les interrupcions en el funcionament del web i dels serveis.\nAvis Legal Mapa web


El futur del treball, a debat a l'ARA\nEN TRÀNSIT. Debats per a un canvi d'època\nEl teletreball pot permetre una millor conciliació, però tendeix a eliminar la separació entre vida laboral i vida personal. Getty\nEl teletreball, els riders, l'automatització, la intel·ligència artificial... El món del treball està en transformació . Un procés que la pandèmia ha accelerat. I s'obren interrogants de tota mena: com seran les nostres feines en el futur? Els robots, ¿els veurem cotitzar a la Seguretat Social?\nSegons diferents economistes, la tecnologia escurçarà els horaris laborals, però ¿què passarà amb la mà d'obra poc qualificada? ¿Es farà realitat la distopia d'unes desigualtats de dimensions feudals, en què grans bosses de població quedaran descavalcades del progrés social? ¿D'on han de sortir els nostres ingressos del futur? ¿Serà el treball cada vegada més escàs? Quin paper han de tenir les rendes garantides en aquest debat?\nPer explorar totes aquestes incògnites i més d'un futur del treball que ja s'insinua entre nosaltres, l'ARA ha organitzat, amb el patrocini del Banc Sabadell, el diàleg online 'Repensar el treball. Economia, robotització i precarietat' (entrades aquí ) entre Andreu Mas-Colell, catedràtic emèrit de la UPF i president del BIST (Barcelona Institute of Science and Technology), i Philippe van Parijs, professor de Lovaina i pioner en la defensa de la renda bàsica. Dos economistes de primer nivell que, moderats per l'economista i cofundadora de KSNet Elena Costas, ens orientaran en relació amb el canvi d'època que està tenint lloc en un àmbit tan quotidià i necessari com és el de la feina. La conversa es desenvoluparà en anglès amb traducció al català i al castellà amb intèrpret.\nEl diàleg 'Repensar el treball. Economia, robotització i precarietat' forma part del cicle 'EN TRÀNSIT. Debats per a un canvi d'època' , l'objectiu del qual és abordar els grans reptes que afronta la humanitat amb l'ajuda de pensadors de reconeixement internacional.\nFins ara, en el marc d'aquest cicle comissariat per Arcàdia, Daniel Gamper i el diari ARA, s'ha presentat el diàleg 'Com hem de viure? Límits d'un món en transformació (o en extinció)' entre la sociòloga Saskia Sassen i el periodista David Wallace-Wells, moderats per Antoni Bassas, i '¿Podem imaginar el demà? Els relats que construeixen el futur' entre l'assagista i novel·lista Siri Hustvedt i l'historiador Carlo Ginzburg, amb moderació de Daniel Gamper. Les dues xerrades continuen disponibles a l'Ara.cat . El cicle 'EN TRÀNSIT. Debats per a un canvi d'època' té lloc en el marc de les celebracions del 10è aniversari de l'ARA.\nUn estand del Mobile World Congress, a Barcelona, en una de les últimes edicions que s'han pogut celebrar. Cristina Calderer\ntreball futur del treball feina atur robots automatització tecnologia intel·ligència artificial teletreball coronavirus Covid-19


La dona va deixar de pagar les quotes al jubilat fa dos anys i el mes de juny es va anul·lar l'ordre de desnonament | La quantitat supera els 7.000 euros\ndimarts, 12 de març 2019 - 06:00h | Actualitzat a 12/03/2019 12:33h\nUn pensionista de Bonavista està «ofegat» pels deutes de la seva llogatera, que superen els 7.000 euros. | Ángel Ullate\nUn pensionista veí de Tarragona, està «ofegat» econòmicament pels deutes de la seva llogatera, que viu a Bonavista. Fa dos anys que no li paga les mensualitats, tampoc les despeses d'aigua ni llum, però el cas està judicialment paralitzat. El passat mes de juny, la demandada va aconseguir aturar un ordre de desnonament fent una petició a l'Agència Catalana de l'Habitatge per sol·licitar el lloguer social. La solució per la dona no ha arribat, però tampoc per J.L.B. El lloguer és de 260 euros mensuals i, el deute, superior als 7.000 euros.\nEl pensionista que es fa càrrec de les despeses de la llogatera\nJ.L.B està jubilat i té una pensió de menys de mil euros al mes. Amb aquests diners, ha de fer front a les despeses de casa, ha de mantenir el seu fill i, a banda, ha de pagar els deutes que li deixa, dia a dia, la seva llogatera. Viu aquesta situació des de fa dos anys, quan la dona va deixar de pagar les mensualitats pel lloguer d'un pis a Bonavista. El preu del lloguer és de 260 euros al mes.\nEl deute referent exclusivament a la quota mensual del pis és, fins al mes de febrer, de 6.369,53 euros. La primera denúncia de l'ancià es va produir el mes de març de 2018, quan ja feia mesos que no rebia ni un euro. En aquell moment, la dona li devia uns 3.500 euros, que s'han incrementat fins a la xifra actual.\nLa justícia va dictar sentència i va confirmar, pel 28 de juny de l'any passat, el desnonament efectiu de la propietària. En l'últim moment, però, aquesta va dirigir-se a l'Agència Catalana de l'Habitatge i va demanar ajuda. La reclamació de la dona va ser un pis de lloguer social per poder assumir-ne les despeses. El llançament es va aturar i, des d'aleshores, el procés no ha tingut novetats.\nL'ancià està jubilat i amb la seva pensió manté també al seu fill. | Ángel Ullate\nLa llogatera, també en dificultats econòmiques\nLa situació del propietari, pensionista i amb un fill a càrrec seu, és molt difícil. Però la llogatera, que fa mesos que no paga ni un euro, defensa que la seva és encara pitjor. Es tracta d'una dona en edat adulta, vídua, que viu amb la seva filla, també major d'edat. El seu argument és simple: «No tenim diners per pagar».\nGràcies a l'ajuda que van demanar 'in extremis' a l'Agència Catalana de l'Habitatge el desnonament es va aturar. Segons l'advocat del propietari, però, es va produir un «abús del sistema processal i de la cobertura d'emergències socials» perquè va anar a fer la consulta amb poca antelació, «quan coneixia la data del llançament».\nLa demanda de la dona pel pis de lloguer social, però, no s'ha fet efectiva. Per aquest motiu, segueixen vivint al pis en propietat de l'ancià sense ingressar-li cap euro. L'advocat de la víctima ha sol·licitat la resolució de l'expedient de la llogatera perquè aconsegueixi un pis de lloguer social i, al mateix temps, una nova data de desnonament.\nBonavista habitatge Barris de Tarragona


dimarts 19 de febrer de 2019| edició del dia\nEn la seva primera intervenció, el Fiscal Javier Zaragoza ha deixat bé en clar que és "un judici en defensa de la democràcia espanyola i de l’ordre constitucional”. Faltava aclarir, "tal com nosaltres l’entenem". Si comparem aquesta afirmació amb els fets que es jutgen veiem que hi ha un abisme impossible d’omplir. Però queda clar el component polític d’aquest judici contra el poble català.\nEn la seva intervenció fins i tot es va remuntar al referèndum dient que havia votat poca gent. Aquesta mofa del fiscal "ignora" a 2,5 milions de catalans, al 47-48% que ha votat per forces sobiranistes en diferents eleccions. És que, és possible deixar de costat a una part tan nombrosa de la societat? Aquesta és la democràcia de l’Estat espanyol i l’Ibex35. La que té pànic a un referèndum i a la mobilització social.\nLa "violència" del "alçament tumultuari" s’està reduint al fet de 2 cotxes destrossats i una secretària judicial que va haver de sortir pel terrat per decisió pròpia. I, com això és tan poc, el fiscal culpa de la violència a “…milers de ciutadans que com ja he dit amb anterioritat com a murs humans van impedir la legítima acció policial…”. Les víctimes són els culpables. Digne d’un text orwel·lià.\nAmb aquesta “violència” es justifica els càrrecs de rebel·lió i sedició. I, es pretén empresonar adversaris polítics per 17 anys o fins i tot en el cas d’Oriol Junqueras per 25 anys. Així és la forma en què la “democràcia” espanyola castiga la dissidència política i en aquest cas especialment al poble català que va gosar lluitar per l’autodeterminació.\nTambé ha cridat l’atenció la quantitat d’errors que ha comès la Fiscalia (sobretot Félix Cadena). Confusió en els noms de les persones, tan bon punt si eren set, quan eren dues en realitat, els vehicles devastats o destrossats. El Fiscal va arribar a esmentar a la Crida com a part de les organitzacions actuants, quan aquesta va ser fundada més d’un any després dels fets.\nTambé van sorprendre les preguntes i repreguntes similars que feia l’advocada de l’Estat, Rosa María Seoane, tractant d’enxampar a Forn en alguna contradicció. Tant és així que fins al jutge Marchena va haver de cridar-li l’atenció. Fiscalia i Advocacia de l’Estat donaven la sensació de no haver preparat amb deteniment els seus interrogatoris i la seva versió dels fets.\nJunqueras va fer un al·legat polític\nEl Vicepresident Junqueras es va negar a contestar preguntes que no fossin fetes pel seu advocat. I, va usar aquestes preguntes essencialment per a fer un al·legat del seu patrimoni polític. Una reivindicació de lluitar per la independència pacíficament. De fet, en la seva declaració va negar haver participat alguna vegada en qualsevol tipus d’acció violenta.\nEs va defensar dient que li estaven fent un judici polític. I, per això es va negar a contestar les preguntes del poder judicial, la fiscalia i el representant de la dreta. I, com a conseqüència es va reivindicar com un “pres polític”. Denunciant que està sent perseguit per les seves idees i no pels seus drets: "votar no és cap delicte, però impedir-ho mitjançant la força, si".\nEn el seu al·legat ha desgranat els últims processos de referèndums que es van donar en relació a Quebec-Canadà o a Escòcia-Anglaterra. Destacant la cerca d’una resposta política a una exigència ciutadana. Que és el que des del Govern de la Generalitat s’ha intentat fer en relació a l’Estat espanyol i que continuarà intentant buscar aquest acord polític que doni resposta a la mobilització continuada dels catalans. Però que ni el Govern de Sánchez pretén dur-lo a terme.\nDe totes maneres, aquesta reivindicació política i ideològica, realitzada per Junqueras no tindrà repercussions davant els jutges del Règim del 78. El poder judicial està al capdavant, al costat de la Corona, les forces de l’ordre, el Govern i l’oposició, de la repressió política del poble català. Lamentablement, el poder polític espanyol no ha deixat lloc al diàleg sobre l’autodeterminació.\nForn, igual que Mas, va obeir\nEn el cas de Joaquim Forn, la defensa ha estat més dirigida cap als fets esdevinguts i la participació de Forn en aquests. Pel fet que era Conseller d’Interior en els moments investigats i tenia a càrrec als Mossos d’Esquadra. Els fiscals tracten de demostrar que els Mossos han obrat en defensa del 1-O i en contra del mandat judicial. La qual cosa seria un altre agregat a la part “violenta” de l’assumpte.\nPer a evitar aquestes acusacions, Forn en tot moment va tractar de demostrar que ell va ser qui més va obeir els requeriments judicials fins i tot més que la Guàrdia Civil i la Policia: "...m’agradaria que poguéssim repassar les diferents instruccions de Fiscalia per a veure si es van complir o no es van complir i qui va complir i qui no va complir fins i tot. Perquè algunes d’elles no només anaven dirigides als Mossos d’Esquadra, algunes d’elles anaven dirigides a altres cossos policials i veurem qui va complir i qui no va complir".\nL’ex Conseller d’Interior va assenyalar: “Jo distingeixo dues coses importants, el meu compromís polític que sempre ha estat de suport al referèndum però també el diferenciava molt clarament de les meves activitats, les meves competències com a conseller. Deixava en mans dels Mossos d’Esquadra el compliment de totes les instruccions, de totes les actuacions que anéssim rebent per a donar compliment als manaments judicials.” Mentre penso una cosa, com a membre del *Govern de Puigdemont faig una altra.\nEs nota que Forn és de la “escola d’Artur Mas”. No desobeeix al poder de l’estat opressor mentre pretén desenvolupar el moviment català pel dret d’autodeterminació. Una espècie de Doctor Jekyll i Mr. Hyde. De dia un membre que respecta les regles de joc que imposa el Règim del 78 i de nit el paladí de la llibertat. Amb defenses així…\nEl judici nega la llibertat als presos i al poble català\nComençarà la segona setmanes amb més interrogatoris començant amb Jordi Turull. Precedida per la multitudinària mobilització del dissabte passat. La mobilització mostra en primer lloc que hi ha disposició per a lluitar als carrers i, en segon lloc, que és necessari depassar l’àmbit judicial en el combat per la llibertat dels presos polítics.\nLa mobilització del dissabte assenyala el camí per a enfrontar el judici i per a alliberar els presos polítics. La reivindicació de la mobilització enfronta les tesis de la Fiscalia i la instrucció: "L’autodeterminació no és delicte". I, servirà per a escalfar motors per a la pròxima vaga general convocada per la Intersindical CSC per a dijous que ve 21. A Madrid hi ha convocada una altra gran manifestació contra el judici als líders i per l’autodeterminació del poble català per al 16 de març.\nAquestes mobilitzacions han de servir per a organitzar debats amplis en els llocs d’estudis amb assemblees en els llocs de treball per a eixamplar la mobilització i organització. L’ANC, els CDRs, i l’esquerra sindical i política poden ampliar l’organització d’amplis sectors socials i que la mobilització torni als nivells del 1-O per a realitzar tantes vagues i corts com els de 3-O i el 8-N. Cal enfrontar la repressió del Règim del 78 mitjançant la lluita de carrer de tots els sectors socials.\nJudici al Procés / Política Estat espanyol / Referèndum a Catalunya / Autodeterminació de Catalunya / Independència de Catalunya / En Català / Catalunya


2018 | Institut Manresa Sis\nDemà ja és l’últim dia de trimestre abans de les festes de Nadal. L’horari per a tot l’alumnat és de 08.00 h a 10.00 h del matí. El servei de transport està previst segons aquest horari.\nConvocatòria de vaga 29 de novembre\nAvui dijous 29 de novembre està convocada una vaga d’ensenyament. Des de l’institut Manresa Sis compartim moltes de les reivindicacions que es plantegen des dels convocants de la vaga. Tot i això, l’equip docent del Manresa Sis no seguirà de forma majoritària la jornada de… Llegeix més»\nEl passat dijous 8 de novembre els alumnes de segon d’ESO vam anar de convivències a Can Puig. Vam sortir de l’institut a les 9 ’15 h per arribar allà a les 13 ’30 h. En total vam recórrer 12 km. Quan vam arribar a Can Puig vam… Llegeix més»\nEl passat dimecres 7 de novembre els alumnes de 1r d’ESO vam anar de convivències a Olesa de Montserrat. Per anar-hi vam agafar un tren i, un cop vam arribar allà, vam fer una caminada cap a l’ermita de Sant Salvador de les Espases. També vam… Llegeix més»\nAjornament de les convivències (30 i 31 d’octubre)\nTenint en compte la previsió meteorològica dels pròxims dies, per segona vegada, ens veiem obligats a posposar les convivències. Així doncs, els alumnes hauran de venir al centre en l’horari habitual. El transport escolar no es veurà afectat per aquesta modificació.\nEsperem que la setmana… Llegeix més»\nEl passat dimecres 17 d’octubre, els alumnes de segon d’ESO vam anar al Parc Natural de Sant Llorenç del Munt i a la Serra de l’Obac, al coll d’Estenalles.\nVam marxar a primera hora amb autocar. Un cop allà, ens vam dividir en grups. Cada… Llegeix més»\nAjornament de la sortida de convivències\nDegut a les condicions meteorològiques previstes pel dimecres 10 d’octubre, el centre ha decidit ajornar la sortida de convivències que s’havia organitzat pels dies 10 i 11 d’octubre.\nAixí doncs, els alumnes hauran de venir al centre en l’horari habitual. El transport escolar no es… Llegeix més»\nL’equip docent del Manresa SiS continuem entenent que l’educació és el reflex de la societat i a la inversa. Persistim en entendre que l’educació ha de transmetre valors de convivència, autonomia, igualtat, respecte, compromís, creixement col·lectiu, cultura de pau i llibertat. Per aquest motiu,… Llegeix més»\nTeniu tota la informació per sol.licitar els ajuts per a alumnes amb necessitat específica de suport educatiu a:\nData límit de presentació a l’institut: 26 de setembre a les 13h.\nModificació horari inici de curs\nA causa de l’endarreriment de les obres que encara s’estan duent a terme al centre, engegarem el nou curs 2018-2019 el dijous 13 de setembre de 10 a 12 h. Els horaris del transport escolar s’adaptaran a aquesta modificació. A partir del divendres 14… Llegeix més»


Ramzi Maqdisi: “M’agradaria portar ‘Mar i cel’ a Jerusalem”\nRamzi Maqdisi va rebre una beca per estudiar teatre i direcció cinematogràfica a Barcelona i el 2010 va tornar a la seva ciutat natal. Ha tornat per participar en la Mostra de Cinema Àrab i Mediterrani, organitzada per Sodepau\nCRISTINA MAS Barcelona 04/12/2014 00:00\nNo és fàcil per a un palestí ser actor i director de cinema a Jerusalem. Ramzi Maqdisi va rebre una beca per estudiar teatre i direcció cinematogràfica a Barcelona i el 2010 va tornar a la seva ciutat natal. Ha tornat per participar en la Mostra de Cinema Àrab i Mediterrani, organitzada per Sodepau.\nQuè va pensar quan va tornar a Jerusalem després de cinc anys?\nVa ser com tornar a valorar la vida, veure l’ocupació amb una nova perspectiva. Quan sempre has viscut amb sang, violència i presó i un bon dia surts d’allà i coneixes gent bona, no és fàcil tornar. Al Jerusalem del 2010 tot havia empitjorat: hi havia més violència, més crispació... i la gent estava més cansada.\nCom hi treballa un cineasta palestí?\nDesprés de la guerra de Gaza d’aquest estiu no he tornat a treballar: no em contracten. I quan hi ha feina, estic cansat de fer històries de tragèdies. Ara preparo un documental sobre nens discapacitats d’Hebron i Gaza. I com a actor sempre he tingut papers de resistent: he fet de refugiat, de Martin Luther King. Però almenys de tant en tant m’agradaria tenir papers normals o actuar en una història d’amor. I, com tots els palestins, pateixo les restriccions de moviment que ens imposa Israel perquè té por. Tenen por perquè saben que des de fa més de 65 anys estan fent mal a un altre poble.\nJerusalem viu una espiral de tensió des de la primavera passada. ¿Es prepara una Tercera Intifada?\nQualsevol persona que no pot viure amb llibertat i seguretat té reaccions imprevisibles. L’ocupació no pot durar per sempre. Els palestins sabem d’on venim, però els israelians vénen de molts llocs, tenen molts passaports... Nosaltres no en tenim cap i no marxarem, perquè tampoc tenim on anar, Palestina és la nostra terra. Per això els sefardites reclamen la nacionalitat espanyola ara que el govern els hi ha ofert, cosa que no ha fet amb els musulmans, igualment expulsats.\nHa actuat algun cop a Catalunya?\nNo, mai he tingut oportunitat de fer-ho. Crec que Catalunya s’hauria d’obrir més a la cultura àrab, perquè de fet som molt propers: compartim el Mediterrani. Estic parlant amb Dagoll Dagom per representar Mar i cel a Jerusalem, en àrab.\nVeu alguna sortida al conflicte?\nQue el món sigui valent per fer justícia, però, tal com estan les coses, no tinc gaire esperança. La història ens ha demostrat que si busques la pau lluitant, pots aconseguir coses, però si busques la pau sense lluitar, no aconsegueixes res. Només cal veure quin balanç pot presentar Mahmud Abbas.\nCom a palestí que coneix bé Catalunya, com veu el procés polític actual?\nEm sobta molt que hi hagi un sector del catalanisme que s’identifica amb l’Estat d’Israel. Tenir com a referència un assassí, un estat amb una població militaritzada, és el pitjor que pot fer un poble. Espero que quan Catalunya aconsegueixi la independència se n’adonin. I no ho dic perquè sigui palestí: vull que els catalans puguin tenir el seu país com tots els altres pobles.


El calendari de vacunació contra la Covid-19: quan et toca segons l'edat - À Punt\nEl 5 de juliol comença la immunització del grup de població entre els 30 i els 39 anys\nCalendari de vacunació actualitzat a 30 juny / Marta Pascual\n19 de maig 2021 - 14:09\nLa immunització contra el coronavirus a la Comunitat Valenciana avança. Més de la meitat de la població ja té inoculada almenys la primera dosi i el 36% ha completat la pauta i té la protecció davant la Covid-19.\nL'objectiu, si es compleixen els terminis del calendari fixat pel govern espanyol, és tindre vacunat el 70% de la població a l'agost. El torn per a rebre la punxada dependrà, sobretot, de l'edat de cadascú.\nLa Comunitat Valenciana va ser de les primeres a completar la immunització de les persones majors de 80 anys, i la del tram d'edat entre 70 i 79 anys està també en un punt molt avançat. Els esforços se centren ara a finalitzar el grup de 60 a 69. També s'ha començat a citar ja les persones entre els 40 i els 49 anys.\nAquest dimart, el president Puig ha anunciat que el Consell avança 12 dies la vacunació de joves de 30 a 39 anys en tots els pobles i ciutats de la Comunitat Valenciana. Així, la vacunació d'aquesta franja d'edat començarà aquest pròxim dilluns 5 de juliol. La vacunació del grup d'entre 30 i 39 anys és necessària per a arribar a l'objectiu marcat del 70% a finals d'agost, amb la qual cosa estarien protegides contra el virus vora 3,5 milions de persones a la Comunitat Valenciana i s'hauria arribat a l'anhelada immunitat de grup. S'espera que les persones menors de 30 anys comencen a vacunar-se a partir de setembre, però el govern espanyol encara no ha concretat el calendari més enllà d'agost.\nQuè cal tindre en compte abans i després de vacunar-se contra la Covid-19?\nQuina vacuna li toca a cada grup d’edat?\nLa població major de 60 anys que encara no ha rebut cap vacuna podrà ser inoculada amb qualsevol de les quatre fórmules aprovades per la Agència Espanyola de Medicaments: Pfizer, Moderna, Janssen o Astrazeneca. Les persones que necessiten una segona dosi repetiran amb la mateixa amb què ja han sigut vacunats.\nLes persones menors de 60 anys que van ser vacunades amb una primera dosi d’Astrazeneca el març, principalment personal d’activitats essencials, i que encara no han rebut la segona, tenen assignada la Pfizer per a completar la pauta, però podran triar repetir punxada del preparat d'Oxford si així ho especifiquen en el formulari que Sanitat Universal ha posat a la seua disposició.\nLa major part de les dosis de Pfizer, Moderna i Janssen que es reba a la Comunitat Valenciana en les properes setmanes s’administraran a les persones majors de 40 anys.\nL’últim grup d’edat a incorporar-se a la vacunació, la població d’entre 30 i 39 anys, serà citat a partit del dilluns 5 de juliol i rebrà majoritàriament Pfizer i Moderna.\nLes monodosis disponibles de Janssen seran l’opció prioritària per a aquella part de la població que tinga més dificultats per a desplaçar-se fins als punts de vacunació, com ara els habitants de zones rurals o remotes.


Qualificació d'empresa artesanal alimentària. Government of Catalonia\nAgricultura, ramaderia i pesca 7625 - Qualificació d'Empresa Artesanal Alimentària web\nÉs aquella que té unes característiques determinades i que duu a terme una activitat inclosa al repertori d'oficis d'artesania alimentària (consulteu l'apartat altres informacions).\nLa responsabilitat i direcció del procés d'elaboració recau en un/a artesà/ana o mestre/a artesà/ana alimentari/ària, que pren part directament i personalment en l'execució del treball.\nLa designació d'empresa artesanal alimentària té validesa indefinida sempre que es compleixin els requisits i les obligacions establertes en la legislació vigent. Però és obligatori comunicar les modificacions de dades o baixes de les empreses artesanals alimentàries.\nLa designació com a empresa artesanal alimentària té una validesa indefinida.\nA les empreses dedicades a l'alimentació artesanal.


CANVI DE DATA: "EL SECRET DE LA LLOLL", amb LLoll Bertran - Agenda - Associació d'Espectadors de Teatre del Mercat Vell\nCANVI DE DATA: "EL SECRET DE LA LLOLL", amb LLoll Bertran\nL'espectacle tindrà loc el dimecres dia 6 de novembre a les 21:00 h. Una Lloll que mostra tot el seu potencial escènic a través d'una història original i divertida.\n6/11/2019 a les 21:00 h\nCANVI DE DATA. Dimecres 6 de novembre a les 21 h.\nAtès que pel dia 18 d’octubre està convocada una Vaga General com a protesta per la sentència del Judici al Procés,del Tribunal Suprem, l’Associació d’Espectadors del Teatre del Mercat Vell de Ripollet informa que l’espectacle El secret de la Llollamb Lloll Bertran que estava previst de representar aquest divendres dia 18 d’octubre passa a realitzar-se el dimecres dia 6 de novembre a les 21 h.\nLes entrades adquirides per aquest espectacle són vàlides per la nova data (6 de novembre). Tanmateix per aquelles persones que no hi puguin assistir, es comunica que poden bescanviar-les per un altre espectacle de la programació estable (posant-se amb contacte amb la Secretaria de l’Associació Telf. 627 45 46 42).\nLamentem els possibles inconvenients que aquest fet us pugui ocasionar.\nLa Junta de l’AETMVR.\nRipollet, 15 d’octubre de 2019\nAquest és un conte teatralitzat, la història romàntica d´un comte francès i una cupletista catalana, plena d´aventures, sorpreses i bogeries. Un espectacle fresc i divertit, on la Lloll fa tots els papers de l'auca i desplega el seu ofici i el seu art com a gran show-woman. Un espectacle que és molt més que un monòleg teatralitzat. Hi trobarem un bon assortit d´estils musicals en aquesta història de suspens en la qual conviuen personatges ben variats i algun de molt actual. Veurem la Lloll seduint-nos amb tot el seu gran talent per a la comèdia, el cant, el ball, la paròdia i la capacitat d´emocionar. Oblidarem penes i preocupacions i potser al final ens preguntarem si tot això que ens explica és o no ficció. Tal com diu el conte, potser sí, potser no.\nIdea, guió i direcció: LLoll Bertran.\nIntèrprets: LLoll Bertran, Bernat Cot i Eduard Autonell.\nMúsics: Ariadna Cabiró i Isaac Fonoll.


El PP aconseguí una subvenció del Plan E per a la realització d’una residència de 40 places però construí una de només 12 – Compromís per Paterna\nPublicat el 24 juny 2016 en General\nCompromís denuncia també que l’ajuntament, governat pel PP, mai va aportar la totalitat dels terrenys necessaris i instarà a que l’actual equip els aporte per a facilitar la finalització\nSegons denuncia Compromís per Paterna el projecte original tenia previst la construcció d’una residència per a 40 places però finalment el projecte que es portà a Conselleria només preveia 12 tot i que en la presentació que es féu amb l’aleshores vicepresident de la Generalitat, Juan Cotino, encara es parlava de 40 places. En la presentació el senyor Cotino especificà que “el centre tindrà una capacitat per a atendre a 40 persones en la seua zona residencial i a 20 en la d’atenció diürna”. La previsió era que el Patronat Francisco Esteve en el que participen els ajuntaments de Quart de Poble, Manises i Paterna, es fera càrrec de la gestió.\nSegons el portaveu de Compromís per Paterna, Juanma Ramón, “durant molts anys l’equip de govern popular va vendre, tant al personal del Patronat Francisco Esteve com a la resta del poble, que anava a construir una residència de 40 places quan en cap moment ho pensava fer. Jugant d’una forma injustificada amb els sentiments i les necessitats de les persones”.\nPer a Compromís per Paterna, este afer del Partit Popular deixa molts interrogants. El primer és per què s’enganya al poble anunciant una residència de 40 places quan el que es presenta en conselleria és una de 12? Quant va costar realment la residència tenint en compte que el pressupost inicial, per a 40 places, era de 2,5 milions?\nDes de Compromís per Paterna recorden que perquè la residència siga viable econòmicament, cal dotar-la de les places previstes en un primer moment i poder acabar així amb la diàspora que han de fer els veïns de Paterna a Residències a més de 50 quilòmetres de distància. Per això la coalició valencianista portarà al proper ple una proposta perquè es finalitze la construcció de la residència i se sol·licite a la Conselleria de Benestar Social, el compromís de col·laboració per a finalització de la infraestructura.\nA més a més, des de Compromís sol·licitaran una valoració al col·legi d’arquitectes sobre el projecte inicial per tal de concloure si el pressupost és ajustat a allò que finalment es va construir.\nPer a finalitzar, Juanma Ramón ha manifestat “és necessari aconseguir la finalització de la residència per a donar servei a Paterna i l’Horta Oest, i més si tenim en compte que en esta comarca ja tenim una llista d’espera de més de 80 persones”.\n← El PP va pagar més d’1.200.000 euros a Broseta Abogados i les seues filials sense passar per concurs públic\nCompromís per Paterna agraeix la implicació de Mònica Oltra en la construcció de la Residència de persones amb diversitat funcional →


Torrà i Concurs – Allioli 2018 – Falla la Via\nTorrà i Concurs – Allioli 2018\n03/10/2018 @ 21:00 – 23:45\n~Campionats ~Dinars i Sopars Setmana Fallera\nLa Junta Directiva de la Falla la Via organitza la torrà fallera i el VII Concurs d’Allioli.\nDesprés de l’èxit de les edicions anteriors, els Campions de l’any passat volen revalidar els títols i demostrar que no va ser ni mera casualitat, ni que el jurat estiguera coaccionat, ni… bé!, ho deixarem en què no estaven en les seues millors condicions.\nTots aquells que vulguen demostrar les seues habilitats culinàries cal que es presenten al Pavelló de la Falla la Via el dia 16 de març. Els únics requisits són portar cadascú els seus ingredients(imprescindible all i oli) i el seu morter (o utensili NO ELÈCTRIC O MECÀNIC).\nL’Allioli ens servirà per a acompanyar el companatge que torrarem al carrer. Després de sopar procedirem a l’entrega de premis.\nNota: els tiquets es poden comprar fins al divendres .\nDespertada – Perols i Cassoles 2018 → ← Plantada Monument Infantil 2018


Marc Parrot estrena projecte al MMVV - Canal Taronja Osona i Moianès\nIniciNotíciesCulturaMarc Parrot estrena projecte al MMVV\nEl músic Marc Parrot ha estrenat aquest dimecres al Mercat de Música Viva de Vic el seu projecte més íntim i personal, anomenat ‘Refugi’. Un disc pensat per ser exposat en un escenari singular, la iurta, un petit envelat amb una capacitat per a cinquanta persones. Amb aquest projecte Parrot trenca les barreres de l’escenari, ja que els músics es barregen amb el públic.\nEl fet d’idear un disc pensat per ser presentat en un espai definit com molt poc ortodox, ha provocat que Parrot hagi tingut més marge per investigar i provar coses noves. El contingut de les cançons del nou disc són petites revelacions de moments quotidians que permeten al músic valorar de positiu el disc ‘Refugi’. El concert que ha pogut escoltar el públic de Vic és una versió reduïda de l’espectacle, que dura una hora i quart aproximadament.


El codi ètic de Colau limita els regals a 50 euros | Catalunya | EL PAÍS Catalunya\nEl codi ètic de Colau limita els regals a 50 euros\nLa norma no impedirà contractar familiars o parelles dels càrrecs de l’Ajuntament\nBarcelona 29 MAR 2016 - 13:11\tCEST\nL’Ajuntament de Barcelona que dirigeix Ada Colau impulsa un codi ètic de compliment obligatori per a 412 càrrecs directius. La normativa, que tindrà caràcter sancionador, preveu que les persones afectades no puguin participar en la contractació de parelles o familiars de fins a quatre graus d’afinitat. Això no impedirà que es contractin persones properes, però sí que impossibilitarà que ho facin els afectats directes. Un altre aspecte que regularà la norma són els regals que poden rebre, que no podran superar el valor de 50 euros.\nL’avantprojecte que ha presentat aquest dimarts el tinent d’alcalde Jaume Asens haurà de passar pel debat amb els grups i està subjecte a modificacions. El regidor ha defensat que es tracta de la primera norma d’aquest tipus amb caràcter obligatori a l’Estat i que inclou sancions que van des d’una amonestació fins a la pèrdua de feina i sou en cas que no es compleixi.\nUn comitè de cinc experts en matèria de transparència s’encarregarà de vetllar pel compliment de les normes que dicti el codi. El govern municipal preveu que entri en vigor al juliol. L’aplicació no tindrà caràcter retroactiu, per la qual cosa les contractacions que s’hagin fet fins ara no quedaran afectades. Tampoc afecta els 92 assessors, que, segons ha defensat Joan Llinares, gerent de recursos, “es regeixen per una altra normativa”.\nSegons els impulsors, la norma suposarà un avanç respecte al que imposa la llei de transparència i bon govern de la Generalitat, sobretot perquè amplia el nombre de persones afectades, que passa de 70 –regidors i gerents– a 412 –inclou directors d’empreses i fundacions, directors de servei, comissionats i consellers de districte.\nEl codi pretén prohibir les portes giratòries, limitant en dos anys la possibilitat de treballar en empreses que s’hagin vist afectades per decisions preses a l’Ajuntament. Els regals que superin la quantitat de 50 euros s’hauran de retornar i si això no es pot fer, s’incorporaran al patrimoni del Consistori.


Demarcació de Barcelona. Departament de Territori i Sostenibilitat\nLínia e1 Barcelona – Sabadell\nLínia e2.1 Barcelona – Terrassa per la C-58\nLínia e2.2 Barcelona – Terrassa per la C-16\nLínia e3 Barcelona – Cerdanyola del Vallès – UAB\nLínia e4 Barcelona – Ripollet\nLínia e5 Barcelona – Igualada\nLínia e6 Barcelona – Vilafranca\nLínia e7 Barcelona – La Vall del Tenes\nLínia e8 Barcelona – Corbera de Llobregat\nLínia e9 Barcelona – Caldes de Montbui\nLínia e10 Barcelona – Sentmenat\nLínia e11.1 Barcelona – Mataró Centre\nLínia e11.2 Barcelona – Mataró Nord\nLínia e12 Barcelona – Vic\nLínia e13 Mataró – Granollers – Sabadell\nLínia e14 Barcelona – Sant Pere de Ribes\nLínia e15.1 Barcelona (Gran Via) – Vilanova i la Geltrú\nLínia e15.2 Barcelona (Diagonal) – Vilanova i la Geltrú\nLínia e16 Barcelona – Sitges\nLínia e17 Barcelona – Vallirana\nLínia e18 Barcelona – Sant Sadurní d'Anoia\nLínia e19 Barcelona - Alella\nLínia e20 Barcelona - Sant Vicenç dels Horts - Torrelles\nLínia e21 Barcelona – Mollet del Vallès\nLínia e22 Manresa – Barcelona\nLínia e23 Olesa de Montserrat – Barcelona\nFreqüència de 15 minuts en hora punta (des de les 6.00 h a les 9.00 h i des de les 16.00 h a les 21.00 h).\nInformació als usuaris en temps real mitjançant pantalles d'informació dinàmica a les parades i als autobusos.\nVelocitat comercial alta i competitiva: carril bus-VAO a la C-58 i carril bus i prioritat en alguns encreuaments a la ciutat de Sabadell.\nForma part de la integració tarifària.\nVehicles totalment accessibles i amb servei de Wi-Fi.\nMés intermodalitat: connexions amb serveis de transport urbà, Metro i Rodalies de Catalunya.\nLa nova línia és clarament identificable amb el símbol “e”.\nTarifes dels títols integrats\nFullet informatiu de la línia e1: Barcelona - Sabadell [1,68 MB ]\nFreqüència de 20 minuts en hora punta (des de les 6.00 h a les 9.00 h i des de les 16.00 h a les 21.00 h).\nInformació als usuaris en temps real mitjançant pantalles d’informació dinàmica a les parades i als autobusos.\nVelocitat comercial alta i competitiva: carril bus-VAO a la C-58, 2 km de carril bus urbà i 2 encreuaments amb prioritat semafòrica a Terrassa.\nLa nova línies és clarament identificable amb el símbol “e”.\nFullet informatiu de la línia e2: Barcelona - Terrassa [526,94 KB ]\nMillora de l’oferta actual entre Terrassa – Barcelona amb un nou servei que unirà Terrassa ( Parc Vallès ) amb Barcelona ( Zona Universitària). L’oferta és de 6 expedicions d’anada i tornada de dilluns a divendres tot l’any.\nVelocitat comercial alta i competitiva: Accés per Autopista C16\nVehicles totalment accessibles, amb servei de Wi-Fi i amb premsa gratuïta a bord.\nMés intermodalitat: connexions amb serveis de transport urbà, altres autobusos interurbans, Metro, Rodalies i Bicing.\nTarifes pròpies de l'operador de la línia (Sarbus)\nFullet informatiu de la línia e2.2: Barcelona - Terrassa per la C-16 [1,43 MB ]\nMés freqüència: 20 minuts en hora punta (des de les 7.00 h a les 10.00 h i des de les 13.35 h a les 19.35 h).\nVelocitat comercial alta i competitiva: carril bus-VAO a la C-58.\nFullet informatiu de la línia e3: Barcelona - Cerdanyola del Vallès - UAB [1,14 MB ]\nMés freqüència: cada 10 minuts en hora punta i cada 15 minuts en hora vall.\nNou servei els caps de setmana (cada 60 minuts) i durant el mes d’agost (cada 30 minuts).\nVelocitat comercial alta i competitiva: carril bus-VAO a la C-58\nVehicles totalment accessibles i més sostenibles: ús de biodièsel.\nFullet informatiu de la línia e4: Barcelona - Ripollet [1,29 MB ]\nMés freqüència amb la creació de 15 noves expedicions d’anada i 15 noves de tornada de tipus exprés, quedant un total de 23 expedicions de dilluns a divendres, 1 els dissabtes i 3 els diumenges i festius en sentit Igualada, i 27 expedicions de dilluns a divendres, 1 els dissabtes i 3 els diumenges i festius en sentit Barcelona.\nSortides des d'Igualada des de les 05.45 h a les 08.45 h i des de les 18.15 h a les 19.45 h cada 30 minuts i des de les 11.30 h a les 18.15 h cada 45 minuts i màxim 1 hora.\nInformació als usuaris en temps real mitjançant pantalles d’informació dinàmica a les tres parades de Barcelona: Zona Universitària, Palau Reial i Maria Cristina i a les dues d’Igualada: Estació d’autobusos i a Passeig de Verdaguer (Antic Correus), així com als propis autobusos.\nVelocitat comercial alta i competitiva.\nMés intermodalitat: connexions amb serveis de transport urbà, metro, tramvia, FFCC i Bicing.\nFullet informatiu de la línia e5: Barcelona - Igualada [360,86 KB ]\nMés freqüència amb la creació de 4 noves expedicions d’anada i 4 de tornada de tipus exprés arribant a 22 expedicions d’anada i 23 de tornada, el que representa un increment de l’oferta del 18%.\nEn sentit Vilafranca hi ha 23 expedicions de dilluns a divendres, es reforcen les tornades des de les 13.15 h fins a les 21.30 h disposant els usuaris d’una a tres sortides cada hora, destacant les 8 expedicions entre les 17.00 h i les 20.00 h.\nEn sentit Barcelona hi ha 22 expedicions de dilluns a divendres, es reforça l’hora punta del matí amb una expedició cada 20 minuts de mitjana entre les 6.40 h i les 8.40 h i es cobreix la resta del dia fins les 20.30 h amb 1 expedició aproximadament cada hora.\nInformació als usuaris en temps real mitjançant pantalles d’informació dinàmica a les tres parades de Barcelona: Zona Universitària, Palau Reial i Maria Cristina, i a l’estació d’autobusos de Vilafranca del Penedès, així com als propis autobusos.\nMés intermodalitat: connexions amb serveis de transport urbà, metro, tramvia, altres autobusos interurbans i Bicing.\nFullet informatiu de la línia e6: Barcelona - Vilafranca [219,23 KB ]\nMillora de l’oferta actual: s’afegeixen 8 noves expedicions de manera que l’oferta actual és la següent 21 expedicions per sentit de dilluns a divendres feiners excepte agost, 8 expedicions per sentit de dilluns a divendres feiners d’agost i 6 expedicions per sentit dissabtes, diumenges i festius. A més, s’afegeix una nova parada a Lliçà de Vall. Aquesta línia complementa els serveis actuals entre Barcelona i la Vall del Tenes que es fan per carretera.\nMés freqüència en hora punta.\nInformació als usuaris en temps real a través pantalles d’informació dinàmica instal·lades a les principals parades.\nVelocitat comercial alta i competitiva: circulació per l’autopista C-33 i 8 cruïlles amb prioritat semafòrica als municipis de la Vall del Tenes.\nS’han fet obres de millora de l’accessibilitat a 8 parades de la línia.\nVehicles totalment accessibles, amb premsa gratuïta i amb servei de Wi-Fi.\nMés intermodalitat: connexions amb serveis de transport urbà, altres autobusos interurbans, metro, Rodalies de Catalunya i Bicing.\nHoraris i recorregut [665,71 KB ]\nFullet informatiu de la línia e7: Barcelona - La Vall del Tenes [453,75 KB ]\nMillora de l’oferta els dies laborables amb la creació de 8 noves expedicions d’anada i 5 de tornada de dilluns a divendres entre Corbera i Barcelona, quedant un total de 77 serveis diaris.\nMés serveis els dissabtes amb 6 noves anades i 6 noves tornades amb Molins, els diumenges i festius amb 2 noves anades i 2 noves tornades amb Molins i Barcelona, i al mes d’agost amb 3 noves anades i 3 noves tornades amb Molins i Barcelona.\nInformació als usuaris en temps real a través de pantalles d’informació dinàmica instal·lades a les principals parades i als autobusos, a implantar progressivament.\nVelocitat comercial alta i competitiva: circulació per l'autovia B-23.\nMés intermodalitat: connexions amb serveis d’FGC (Quatre Camins), Rodalies de Catalunya (Molins), de transport urbà, metro, tramvia i Bicing.\nServei d’autobús nocturn e8 Nit tots els dissabtes de l’any amb les mateixes parades habituals de la línia e8 diürna: Corbera - la Palma – Molins de Rei - Barcelona, tarifes habituals i títols de transport de l’ATM vàlids (T-10, T-Jove, T-Mes,...).\nFullet informatiu de la línia e8: Barcelona - Corbera de Llobregat [8,04 MB ]\nMillora de l’oferta amb 3 noves expedicions per sentit de dilluns a divendres feiners (excepte agost), amb més freqüència en hora punta. L’oferta actual quedarà amb un total de 101 expedicions diàries de dilluns a divendres feiners excepte agost, 57 expedicions diàries de dilluns a divendres feiners d’agost i 41 expedicions diàries els dissabtes feiners.\nInformació als usuaris en temps real mitjançant pantalles d’informació dinàmica instal·lades a les principals parades i als autobusos.\nVelocitat comercial alta i competitiva: circulació per l’autopista C-33.\nFullet informatiu de la línia e9: Barcelona - Caldes de Montbui [783,28 KB ]\nMillora de l’oferta amb 3 noves expedicions per sentit de dilluns a divendres feiners (excepte agost), 26 noves expedicions de dilluns a divendres feiners d’agost i 10 noves expedicions per sentit els dissabtes feiners. Queden un total de 60 expedicions diàries de dilluns a divendres feiners excepte agost, 50 expedicions diàries de dilluns a divendres feiners d’agost i 20 expedicions diàries els dissabtes feiners.\nInformació als usuaris en temps real a través de pantalles d’informació dinàmica instal·lades a les principals parades i als autobusos.\nFullet informatiu de la línia e10: Barcelona - Sentmenat [308,51 KB ]\nMillora de l’oferta actual entre Barcelona i Mataró Centre amb 8 noves expedicions en sentit Barcelona i 6 en sentit Mataró de dilluns a divendres feiners (excepte agost) L’oferta actual és la següent: 59 expedicions d’anada i 56 de tornada de dilluns a divendres (excepte agost), 16 per sentit de dilluns a divendres d’agost, 15 per sentit els dissabtes i 14 per sentit els diumenges i festius.\nMés freqüència de pas en hora punta de matí, migdia i tarda.\nInformació als usuaris en temps real, a través de pantalles d’informació dinàmica a les parades principals i als autobusos.\nVelocitat comercial alta i competitiva: circulació per l’autopista C-32.\nVehicles totalment accessibles, amb més capacitat i amb servei de Wi-Fi gratuït.\nPremsa gratuïta a bord.\nMés intermodalitat: connexions amb serveis de transport urbà, altres autobusos interurbans, metro i Bicing.\nFullet informatiu de la línia e11.1: Barcelona - Mataró [2,89 MB ]\nMillora de l’oferta actual entre Barcelona i Mataró Nord amb 3 noves expedicions en sentit Barcelona i 6 en sentit Mataró de dilluns a divendres feiners (excepte agost). L’oferta actual és la següent: 42 expedicions d’anada i 37 de tornada de dilluns a divendres (excepte agost), i 16 per sentit de dilluns a divendres d’agost.\nFullet informatiu de la línia e11.2: Barcelona - Mataró [2,73 MB ]\nL’oferta queda amb 46 expedicions per sentit de dilluns a divendres feiners (excepte agost), 17 expedicions per sentit els dilluns i divendres feiners d’agost i 11 expedicions per sentit els dissabtes feiners, diumenges i festius. Així mateix s’ofereixen 4 noves expedicions de dilluns a divendres des de Barcelona cap a Vic, que continuen cap a Manlleu i Torelló.\nInformació als usuaris en temps real a través de pantalles d’informació dinàmica instal·lades a les principals parades.\nVelocitat comercial alta i competitiva: circulació per la C-17.\nVehicles accessibles, amb servei de Wi-Fi i amb premsa gratuïta a bord.\nMés intermodalitat: connexions amb serveis de transport de bus urbà, altres autobusos interurbans, Metro, Rodalies de Catalunya i Bicing.\nHoraris [501,16 KB ]\nRecorregut [636,39 KB ]\nMés freqüència de pas en hora punta i augment de les expedicions: l’oferta total queda amb 27 expedicions per sentit de dilluns a divendres feiners (inclòs agost) i 16 expedicions per sentit dissabtes feiners, diumenges i festius.\nVelocitat comercial alta i competitiva: circulació per la C-32.\nMés intermodalitat: connexions amb serveis de transport de bus urbà, altres autobusos interurbans i Rodalies de Catalunya.\nFullet informatiu de la línia e13: Mataró - Granollers - Sabadell [238,75 KB ]\nMés freqüència de pas i augment de les expedicions: s’afegeixen serveis directes conso5.45 h fins a les 19.50 h hi ha expedicions cada 15 minuts en hora punta matí destí Barcelona, cada 20 minuts hora punta tarda destí St. Pere de Ribes, i la resta del dia, cada 30 minuts pels dos sentits.\nVelocitat comercial alta i competitiva: circulació per la C-32 i la C-31.\nForma part del sistema tarifari integrat.\nPremsa i Wi-Fi gratuïts als autobusos.\nL’accessibilitat dels vehicles s’haurà de consultar al telèfon adjunt al fulletó directament a l’operador.\nMés intermodalitat: connexions amb serveis de transport de bus urbà, Metro, Rodalies de Catalunya, FGC i Bicing.\nRecorregut [2,18 MB ]\nMés freqüència de pas i augment de les expedicions: s’afegeixen serveis directes consolidant un total de 30 expedicions en sentit Barcelona i 30 expedicions en sentit Vilanova de dilluns a divendres feiners. Des de les 5.30 h fins a les 20.00 h hi ha expedicions cada 30 minuts.\nL’accessibilitat dels vehicles s’haurà de consultar directament a l’operador al telèfon que es pot trobar al fullet del recorregut.\nTarifes pròpies de l'operador de la línia (Mon-bus)\nRecorregut [4,28 MB ]\nMillora de l’oferta actual amb un nou servei que unirà Vilanova i la Geltrú amb Barcelona (Zona Universitària). L’oferta és de 8 expedicions d’anada i 4 de tornada de dilluns a divendres feiners.\nVelocitat comercial alta i competitiva: accés a Barcelona per l’autopista C-32 i la Diagonal de Barcelona.\nMés intermodalitat: connexions amb serveis de transport urbà, altres autobusos interurbans, metro, Rodalies de Catalunya, FGC, Trambaix i Bicing.\nRecorregut [9,14 MB ]\nMés freqüència de pas i augment de les expedicions: s’afegeixen serveis directes consolidant un total de 29 expedicions en sentit Barcelona i 29 expedicions en sentit Sant Pere de Ribes de dilluns a divendres feiners. Des de les 5.45 h fins a les 19.45 h hi ha expedicions cada 30 minuts.\nFullet informatiu de la línia e16: Barcelona - Sitges [9,11 MB ]\nMés freqüència amb 10 nous serveis directes d’anada i 9 directes de tornada de dilluns a divendres feiners entre Vallirana, Cervelló i Barcelona.\nInformació als usuaris en temps real mitjançant pantalles d’informació dinàmica a les principals parades.\nVelocitat comercial alta i competitiva: serveis ràpids entre Vallirana, Cervelló i Barcelona que circulen per les autovies B-24 i B-23, sense passar per Molins de Rei.\nMés intermodalitat: connexions amb serveis de transport de bus urbà, altres autobusos interurbans, Metro, Trambaix i Bicing.\nFullet informatiu de la línia e17: Barcelona - Vallirana [300,35 KB ]\nMés freqüència de dilluns a divendres feiners excepte agost amb 3 noves connexions diàries entre Sant Sadurní i Barcelona; l’extensió fins a Sant Quintí de Mediona d’una expedició actual entre Sant Sadurní i Barcelona; i 2 noves connexions diàries entre Barcelona i Sant Sadurní. 2 noves expedicions en dissabtes, diumenges i festius: 1 en sentit Barcelona i 1 en sentit Sant Sadurní, i 8 noves expedicions al mes d’agost de dilluns a divendres: 4 en sentit Barcelona i 4 en sentit Sant Sadurní.\nVelocitat comercial alta i competitiva: expedicions directes a través de l’AP-7, AP-2 i B-23 fins arribar a l’av. Diagonal de Barcelona.\nInformació als usuaris en temps real mitjançant pantalles d’informació dinàmica a les principals parades de Barcelona.\nMés intermodalitat: connexions amb serveis de transport de bus urbà, altres autobusos interurbans i Metro.\nFullet informatiu de la línia e18: Barcelona - Sant Sadurní d'Anoia [6,94 MB ]\nMés freqüència de pas en hora punta i augment de les expedicions: 8 freqüències més per sentit de manera que hi ha 20 expedicions per sentit de dilluns a divendres feiners (excepte agost), d’aquestes, 6 sortiran de Vallromanes coincidint amb les hores punta del matí, migdia i vespre, i la resta d’Alella. En sentit contrari, n’hi ha 5 que arribaran al municipi vallesà i que cobreixen també les franges de més demanda. Pel que fa als dissabtes, diumenges i festius i als dies laborables del mes d’agost, l’oferta s’incrementa amb 9 noves expedicions per sentit. Per tant, hi ha 30 expedicions (15 d’anada i 15 de tornada), 12 de les quals (6 per sentit) allarguen el seu recorregut fins a Vallromanes.\nMés intermodalitat: connexions amb serveis d’autobús urbà, altres autobusos interurbans, Metro i Bicing.\nFullet informatiu de la línia e19: Barcelona – Alella [862,13 KB ]\nMillora de l’oferta amb 9 noves expedicions per sentit de dilluns a divendres de tot l’any, amb més freqüència en hora punta. L’oferta actual quedarà amb un total de 51 expedicions diàries de dilluns a divendres feiners ( excepte el mes d’agost ), de 65 expedicions diàries de dilluns a divendres feiners del mes d’agost , 32 expedicions diàries els dissabtes feiners i 30 expedicions diàries en dies festius.\nVelocitat comercial alta i competitiva: circulació per l’autopista B-23.\nMés intermodalitat: connexions amb serveis de transport urbà, altres autobusos interurbans, Metro, Rodalies de Catalunya, Ferrocarrils de la Generalitat de Catalunya, Trambaix i Bicing.\nLa nova línia és clarament identificable amb el símbol "e".\nFullet informatiu de la línia e20: Barcelona - Sant Vicenç dels Horts - Torrelles [300,58 KB ]\nMillora de l’oferta actual: s’afegeixen 17 noves expedicions en sentit Barcelona i 16 noves expedicions en sentit Mollet del Vallès de dilluns a divendres feiners excepte agost. De manera que l’oferta actual de dilluns a divendres feiners excepte agost per l’autopista queda en 32 expedicions en sentit Barcelona i en 31 expedicions en sentit Mollet del Vallès.\nMés freqüència en hora punta i augment de les expedicions per l’autopista C-33.\nVelocitat comercial alta i competitiva. Serveis ràpids entre Barcelona i Mollet del Vallès.\nLínia e21 Barcelona – Mollet del Vallès [188,2 KB ]\nMillora de l’oferta actual: s’afegeixen 11 noves expedicions en sentit Barcelona i 11 noves expedicions en sentit Manresa de dilluns a divendres feiners excepte agost. D'aquesta manera l’oferta actual de dilluns a divendres feiners excepte agost queda en 22 expedicions directes en sentit Barcelona i en 20 expedicions directes en sentit Manresa.\nMés freqüència en hora punta i augment de les expedicions per l’autopista C-16 en direcció Barcelona. Les tornades circulen per la C-55 i la B-23. Les expedicions directes entre Barcelona i Manresa permeten guanyar 10 minuts en el temps de trajecte.\nRecorregut [506,69 KB ]\nMillora de l’oferta actual: s’afegeixen 4 noves expedicions directes en sentit Barcelona i 7 noves expedicions en sentit Manresa de dilluns a divendres feiners excepte agost. D'aquesta manera l’oferta de dilluns a divendres feiners excepte agost queda en 13 expedicions directes en sentit Barcelona, de les quals 10 surten de Monistrol de Montserrat, i en 16 expedicions directes en sentit Olesa de Montserrat. De dilluns a divendres feiners del mes d’agost l’oferta és de 19 expedicions en sentit Barcelona i 18 expedicions en direcció Olesa de Montserrat.\nMés freqüència en hora punta i augment de les expedicions.\nVelocitat comercial alta i competitiva. Serveis ràpids entre Barcelona i Olesa de Montserrat.\nRecorregut [534,29 KB ]\nData d'actualització: 04.12.2018\nAquest símbol permet identificar fàcilment les noves línies\nInformació de les línies\nMapa de la xarxa exprés.cat [307,78 KB ]\nArticle sobre la xarxa exprés.cat al "Mobility Magazine" núm. 25 (en anglès) [740,72 KB ]\nPresentació de la jornada sobre la xarxa exprés.cat del 25 de novembre de 2014 [3,44 MB ]\nAnunci línia e1 Girona-Olot


Els hotels preveuen ocupacions del 95% al Pirineu gironí i el 80% a la Costa Brava per Setmana Santa - El Gerió Digital\nEl sector veu aquesta festivitat com un moment "clau"\nDijous, 25 de març de 2021 14:45h\nUna família en una terrassa del passeig de Jacint Verdaguer de Lloret de Mar © ACN\nLa Federació d'Hostaleria a les comarques gironines preveu unes ocupacions d'entre el 90 i el 95% al Pirineu gironí i en zones d'interior i entre un 70 i un 80% a la Costa Brava de cara a la Setmana Santa. Aquestes xifres contrasten amb les dades d'ocupació que hi haurà a ciutats com les d'Olot (un 60%) o Girona (un 66%), que són lleugerament més baixes que la mitjana.\nPel que fa a establiments oberts, es calcula que al Pirineu gironí obrin pràcticament tots els allotjaments mentre que a la Costa Brava hi haurà més d'un 60%. Des de la Federació d'Hostaleria de les comarques gironines es veu la Setmana Santa com un moment "clau" per poder iniciar la temporada amb estabilitat.\nUn 40% de les escales de creuers cancel·lats\nPel que fa als creuers, ja s'han cancel·lat el 40% de les escales previstes al port de Palamós (Baix Empordà) per aquest estiu. De les 49 que hi havia previstes, només en queden 29. La major part de les cancel·lacions són del mes d'abril i ara comencen a anul·lar-se algunes previstes pel maig i juny. Per la seva banda, el port de Roses (Alt Empordà) també ha perdut dues de les set escales previstes per aquest estiu. Es tracta de les parades que havien de fer dos creuers durant els mesos de maig i juny.


Compromís demana el cessament del vicepresident tercer de la Diputació d'Alacant per fer declaracions racistes - Diari La Veu\nEscriba el número 647989\nL\_'alcalde de Busot i vicepresident de la Diputació d\_'Alacant, Alejandro Morant, en una imatge d\_'arxiu.\nCompromís demanarà en el ple de la Diputació d'Alacant previst per al pròxim 5 de setembre el cessament del vicepresident de la institució i alcalde de Busot (l'Alacantí), el popular Alejandro Morant, a causa de les declaracions que va realitzar en el seu moment en les quals defenia les "deportacions massives" d'immigrants i mostrava la seua voluntat perquè la descendència de les persones migrants nascudes a l'Estat no tinga dret a la nacionalitat espanyola.\nLa coalició ha anunciat en un comunicat que portarà al ple que inaugura el nou curs polític en la institució provincial governada pels populars les declaracions "racistes" de Morant, qui va retirar les seues paraules, que havia penjat en una xarxa social, ja que des de Compromís consideren que "mai no ha volgut retractar-se de les seues idees".\nLa proposta d'acord oferida per la coalició recull una "reprovació" del vicepresident per part del ple i una sol·licitud al president de la Diputació, César Sánchez, perquè exercite les seues competències i cesse el primer edil de Busot.\nLa iniciativa també inclou una proposta perquè la institució "organitze una campanya pagada amb la partida de publicitat institucional dependent de Presidència contra el discurs antinmigració dels sectors de l'extrema dreta".\nCompromís aporta dades d'organismes internacionals en el seu document per a rebatre arguments com els de Morant, "favorable a tancar les fronteres davant 'la invasió silenciosa que acabarà amb el món occidental convertint-ho a l'Islam'", segons el missatge publicat pel vicepresident.\n"Cap institució pública pot ignorar aquest tipus de manifestació perquè situa la institució al costat de l'extrema dreta. Un càrrec públic no pot fer aquest tipus de declaracions. No es pot permetre, i menys encara quan ve de les files d'un partit com el PPCV, que ni tan sols va aconseguir complir amb un 15% del pacte europeu per a acollir persones refugiades", ha considerat el portaveu adjunt i signatari de la proposta, José Manuel Penalva.\nPodem també exigeix la dimissió de Morant\nEl passat 6 d'agost minuts després que Morant publicara al seu perfil de Facebook les declaracions, Podem ja va exigir la seua dimissió. Així, la diputada al Congrés per la formació morada Rita Bosaho va demanar "la seua dimissió immediata o la destitució per part d'Isabel Bonig com a màxima dirigent del PPCV" perquè "les declaracions no tenen cabuda en democràcia".\n"Que un dels màxims dirigents de la diputació exigisca 'deportacions massives' d'immigrants i tancament de fronteres és un insult per a la Diputació i per als alacantins i alacantines, que no es veuen reflectits en aquestes declaracions tan lamentables que ha realitzat el senyor Morant", va lamentar Bosaho.\nEscriba el número 678913


Detenen quatre homes per robar begudes alcohòliques a Sant Andreu\nUn agent de Mossos d’Esquadra fora de servei va detenir 'in fraganti' els presumptes lladres de nacionalitat romanesa.\nUn agent de Mossos d’Esquadra de la Unitat d’Investigació de Martorell que es trobava fora de servei va detenir, el passat dilluns 1 de setembre, quatre homes, entre 33 i 58 anys de nacionalitat romanesa i veïns de Barcelona i Sant Andreu de la Barca, com a presumptes autors d’un delicte de furt en un supermercat de Sant Andreu de la Barca.\nL’acció policial es va produir al voltant de les nou del vespre en un supermercat de Sant Andreu de la Barca. L’agent va observar que quatre homes guardaven un gran nombre d’ampolles alcohòliques a l’interior del seu vehicle. Minuts més tard va veure com un dels quatre homes entrava de nou al supermercat i posteriorment sortia amb més ampolles.\nL’agent va trucar als seus companys per demanar ajuda però va veure que el cotxe arrancava per marxar i el va aturar. Minuts més tard, va arribar una patrulla de Policia Local de Sant Andreu de la Barca i, posteriorment, diverses dotacions de Mossos d’Esquadra de Martorell.\nA l’interior del vehicle s’hi va trobar una gran quantitat de begudes alcohòliques amb anelles de seguretat que no van ser efectives, ja que els presumptes lladres duien unes bosses forrades per evitar ser descoberts en silenciar l’alarma. El valor de les begudes supera el 700 euros. Els quatre detinguts acumulen 14 antecedents per fets similars.


Ponència sobre un estudi del comportament d’aglomerats amb calç: morters, formigons i terres, en el congrés internacional VERSUS 2014 de València – arpArq\nLa constatació de patologies originades en alguns tipus de pedres per les incompatibilitats amb el ciment pòrtland, o el formigó armat va fer revisar el comportament dels aglomerants en els treballs de restauració. Aquesta revisió va tornar a atorgar interès a la calç, un material històric que poc a poc havia estat desplaçat per les seves menors prestacions mecàniques i dificultat de posta en obra.\nEls intents de reintroducció de la calç tenen però dificultats. Per una banda, paletes i constructors han perdut el costum de treballar amb aquest material i, per l’altra, els tècnics no tenen a l’abast un cos normatiu que en faciliti la prescripció ni una formació específica sobre les propietats i la utilització del material. A aquestes dificultats cal afegir-n’hi encara dues més:\nl’escassetat de productes disponibles en el mercat i una certa heterogeneïtat entre ells. Per algun d’aquests motius, o per tots a l’hora, alguns intents de reintroducció de la calç en la restauració de monuments han causat petits – o no tant petits -problemes.\nTot i això, des de fa un temps, els cursos sobre la calç i la seva utilització es van fent més sovintejats i tenen una bona assistència de públic. També s’han fet cada cop més habituals les intervencions de restauració que fan servir alguna de les diverses formes en que la calç es presenta: aèria, hidràulica, en pasta , en pols, etc. Unes intervencions que han demostrat la utilitat i la eficiència d’aquest aglomerant.\nLa principal dificultat que es presenta en l’ús de la calç és quan ha de fer d’aglomerant de formigons en massa per elements estructurals. El nivell de prestacions mecàniques, la manca de normativa i la poca documentació de base empírica representen un fre pels projectistes i, per extensió, a l’ús i la divulgació de l’ús de la calç com a aglomerant apte per consolidar, restituir o restaurar elements estructurals dels edificis històrics. Això ha portat a algunes sobreactuacions com la de restaurar determinats elements històrics amb materials dues-centes vegades més resistents que els materials originals amb els conseqüents conflictes de compatibilitat.\nL’estudi es composa de 3 parts corresponents a les línies de treball escollides. Les parts 1 i 3, corresponents al comportament de morters i formigons de calç foren elaborades fruit d’un conveni entre Departament de Cultura de la Generalitat de Catalunya i l’Institut Tecnològic de Lleida, mentre que la part 2, corresponent a l’estudi de les terres millorades amb calç, es va materialitzar a través d’un altre conveni entre la Diputació de Lleida, l’Institut Tecnològic de Lleida i Inqua, S.L.. Els laboratoris d’assaigs en ambdós casos foren els d’Inqua (abans Consorci Lleidatà de Control).\nAnterior Entrada anterior: Participació d’Arparq-Greta al curset AADIPA\nSegüent Entrada següent: Jornada Tècnica: L’esfondrament del campanar de l’església parroquial de Sant Pere de Rosselló


"Citizen", la història d'un milionari, a l'Ateneu Popular 9 Barris | Barcelona Cultura\n"Citizen", la història d'un milionari, a l'Ateneu Popular 9 Barris\n29-1-2016 L'Ateneu Popular 9 Barris acull el dissabte, 30, i el diumenge, 31 de gener, Citizen, un muntatge teatral de la companyia gallega Teatro Chévere en el qual, a la manera del film Ciutadà Kane, ens expliquen la vida d'un milionari.\nÉs la primera proposta de Cítric (a la imatge), un cicle teatral de l'Ateneu format per un seguit d'obres que busquen ajudar l'espectador a comprendre millor el món en el qual viu. L'acidesa i l'esperit alternatiu són components essencials en les obres del cicle, igual que una transversalitat que va del teatre al cabaret, passant pel flamenc o el vídeo experimental.\nEl cicle arrenca amb una proposta vista ja fa uns anys a Temporada Alta però encara de plena actualitat. Com el film d'Orson Welles, Citizen ens parla d'un milionari, però aquest és gallec. Com els integrants de la companyia Teatro Chévere expliquen en aquest vídeo, l'espectacle s'inspira en una de les persones més riques del planeta, encara que ells no l'esmenten directament sinó que han rebatejat el seu personatge amb el nom d'Arsenio Ortigueira.\nLa vida d'Ortigueira centra la primera i la darrera part de l'espectacle, mentre que la part central està dedicada als treballadors que es guanyen la vida en les seves empreses i en les seves condicions de vida.\nEsteu al cas de la programació del Cítric perquè en pròximes setmanes podreu veure moltes propostes més que van d'Ovidi3, un espectacle dedicat a Ovidi Montllor, fins a Hostiando a M, un muntatge d'Agnés Mateus vist a l'últim Grec Festival de Barcelona o els Cantes tóxicos protagonitzats pel cantaor El niño de Elche, l'artista Isaías Griñolo i el poeta Antonio Orihuela.\nDia: Dissabte, 30 (22 h) i diumenge, 31 de gener (18 h; atenció, la funció de diumenge s'ofereix en gallec)


CINEMA EN CURS: APRENDRE A FER CINEMA A L'ESCOLA O A L'INSTITUT\nCinema en curs és un projecte experimental que introdueix la creació cinematogràfica a escoles i instituts públics de tot Catalunya. De la mà de professionals del cinema (realitzadors, guionistes, directors de fotografia, muntadors, etc.), durant tot un curs i dins l'horari escolar, els alumnes descobreixen el cinema a partir de la pròpia pràctica cinematogràfica i del visionat de pel·lícules de tots els temps i de cultures d'arreu del món. El projecte proposa una manera de veure i de fer cinema, i també, una manera d'aprendre amb el cinema, vehiculant continguts curriculars i aprenentatges molt diversos.\nEls alumnes, que han treballat durant tot l’any en aquests tallers, presentaran els dies 27 de maig i 1 de juny a l’institut francès de Barcelona el seu projecte final: un curtmetratge que ells mateixos han ideat, guionitzat, filmat amb equips professionals de gravació i finalmen,t editat. En aquesta presentació hi assistiran tots alumnes dels 15 centres que enguany han participat a Cinema en curs. Durant l’acte es podran visionar els curtmetratges a l’hora que s’establirà un diàleg entre els estudiants per tal que intercanviïn les seves experiències cinematogràfiques.\nPosteriorment, una representació de tots aquests curtmetratges es presentarà a la Cinémathèque Française de París, el 10 i 11 de juny, en una projecció en què hi participa una delegació d’alumnes de Cinema en curs juntament amb nens i joves francesos, portuguesos, italians i anglesos.\nAquest curs 2009-2010 té lloc la cinquena edició de Cinema en Curs, una iniciativa pionera a l’Estat espanyol que es porta a terme gràcies al suport del Consell Nacional de la Cultura i de les Arts juntament amb el Departament d'Educació de la Generalitat de Catalunya, entre altres, i que enguany compta amb la participació de 15 centres educatius de tot Catalunya.\nPodeu trobar més informació a http://www.cinemaencurs.org/


Com utilitzar endolls de Illes del Canal a Guinea\nConnectors, preses de corrent, adaptadors i altra informació necessària per viatjar des de Illes del Canal a Guinea en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nTipus de taps: C, G. C, F, K.\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Illes del Canal a Guinea sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


El mestre de l’obra perfecta (Rafael Argullol)\nEl mestre de l’obra perfecta\n2 min. 24/07/2016 00:00\n651x786 'Danae' (1527). De Jan Gossaert (Mabuse). Alte Pinakothek de Munic, Alemanya 'Danae' (1527). De Jan Gossaert (Mabuse). Alte Pinakothek de Munic, Alemanya\nL’obra més perfecta de la història de la pintura no existeix. La va pintar un pintor anomenat Frenhofer i va quedar destruïda quan el mateix pintor va calar foc al seu taller. Nicola Poussin va ser testimoni impotent d’aquest esdeveniment. Ell volia saber els secrets de l’obra perfecta i ho va fer tot per aconseguir contemplar-la. Finalment, va veure una obra que era un caos de formes amb un fragment -un peu- d’una increïble perfecció. Nicola Poussin era un pintor real però el Nicolas Poussin que veu el peu perfecte és una invenció de la imaginació de Balzac. També el misteriós Frenhofer, el protagonista de L’obra mestra desconeguda, és una criatura de la imaginació d’un Balzac que vol exposar les grandeses i les misèries de buscar la perfecció.\nFrenhofer és un pintor inventat. No obstant això, en el relat de Balzac s’al·ludeix a un gran mestre seu, el mestre dels mestres, que és el que indueix el seu deixeble a l’aventura de la perfecció. Aquest geni de la pintura s’anomena Mabuse, i és esmentat amb reverència. Mabuse va existir històricament: era Jan Gossaert, pintor flamenc del Renaixement. En l’actualitat Mabuse és molt menys conegut del que es mereixeria. Quan contemplem la seva obra ens adonem de la doble influència de la tradició flamenca i de la pintura quattrocentista d’Itàlia, país que l’artista va visitar. Mabuse és una delicada síntesi de nord i sud.\nCom els pintors toscans, Jan Gossaert captura les arquitectures de la seva època; com els pintors flamencs teatralitza l’interior de les cases. La seva esplèndida Dànae ens mostra aquesta confluència: Zeus, transformat en pluja daurada, posseeix la donzella. L’ambient és arquitectònic i claustrofòbic al mateix temps. El mestre del fictici Frenhofer també buscava la perfecció.


Afectats per covid persistent lamenten una atenció “molt desigual” Afectats per covid persistent lamenten una atenció “molt desigual” – MónTerrassa\nAfectats per covid persistent lamenten una atenció “molt desigual”\nPla mitjà de Sílvia Soler, portaveu del Col·lectiu d'afectades i afectats persistents per la covid-19, asseguda en un banc del Passeig Marítim de Castelldefels durant una entrevista amb l'ACN. 25 d'agost del 2021. (Horitzontal)\nEl col·lectiu, amb un repunt de persones que hi contacten en cada onada, demana empatia: "Ningú vol estar mesos malalt"\nEl col·lectiu de persones afectades per la covid-19 persistent considera que Salut no ha fet “prou difusió” de la guia presentada el març per atendre els pacients en qui els símptomes de la malaltia no desapareixen. Una de les portaveus del col·lectiu, Sílvia Soler, lamenta a l’ACN una “atenció molt desigual” al territori: “S’ha de poder atendre un pacient amb covid persistent des de les Terres de l’Ebre fins al Pallars, l’Empordà o el Bages. I això no està passant”. El col·lectiu, que rep un repunt de persones que s’hi posen en contacte en cada onada, demana empatia: “Ningú vol estar 16 mesos malalt”. També reclama a les administracions que no els “abandonin” en les baixes, i menys ara, quan alguns d’ells farà 18 mesos que estan malalts.En una entrevista a l’ACN, Soler assenyala que encara hi ha persones que se senten “desateses” quan, una vegada passada la infecció aguda, acudeixen als centres sanitaris amb símptomes persistents de la covid-19, com febre, fatiga, mal de cap, dolors articulars o musculars, pèrdua de l’olfacte i del gust o desajustos en el cicle menstrual, entre altres. Tenir símptomes tan llargs també està repercutint en la salut emocional de moltes de les persones afectades.\nEs calcula que la covid-19 persistent afecta entre un 10% i un 20% de les persones contagiades, més dones que homes i amb una mitjana d’edat al voltant dels 40 anys. Soler situa en uns vuit mesos la mitjana de duració d’aquests símptomes, si bé alguns d’ells els pateixen des de l’inici de la pandèmia, la primavera del 2020. Fa un any i mig.\nDesprés de cada onada, el col·lectiu rep un repunt de persones que s’hi posen en contacte per demanar-los ajuda, sobretot per preguntar on els poden atendre i assessorament en les baixes i altres aspectes, com el logístic. Així va passar en la cinquena onada, encruelida el juliol, si bé en el cas de les persones joves, moltes vegades s’hi posen en contacte les famílies. “Els joves no acaben de fer-se a la idea del que representa patir una covid persistent”, diu.\nEl Departament de Salut va presentar el març passat una guia clínica per atendre aquests pacients, un full de ruta molt lluitat pel col·lectiu i que va significar un “pas de gegant”, però que no havia de ser un “final” de feina, sinó un “començament”, sospesa la portaveu. Ara bé, l’atenció no és homogènia al territori, diu. “No és que la guia hagi quedat en un calaix, però no se n’ha fet prou difusió als CAP, hospitals, entre els metges o col·legis professionals”, apunta.\nEl col·lectiu reclama a les administracions que no els “abandonin” en l’atenció ni en les baixes i els demana acompanyament, també als metges i a la societat en general. “Ens afecta una nova malaltia que ells no coneixen però que nosaltres patim. Nos saben com abrodar-la, ho entenem, però demanem empatia. No volem ni incapacitats ni baixes llargues, sinó curar-nos. Ens vam crear per trobar solucions a la covid persistent”, afirma.\nSobre les baixes, Soler indica que aviat farà 18 mesos que algunes persones van emmalaltir de la covid-19 i que encara no es troben bé. Aquest és el període màxim que, en general, pot durar una baixa i temen que es donin algunes altes en les properes setmanes a persones que encara tenen símptomes. “Vam estar abandonades i seguirem abandonades ara. Molta gent no pot tornar a la feina encara i potser s’hauran d’adaptar llocs de treball”, expressa.\n“Pel fet de ser fona, pensen que tens un component emocional que no t’ajuda a curar-te”.\nLa portaveu del col·lectiu denuncia l’estigma que han patit les persones amb covid-19 persistent i també el biaix de gènere que carrega la malaltia. “A cap home del col·lectiu li han dit que està ansiós o depressiu. En canvi, les dones, pel fet de ser-ho, han d’estar depressives o la menstruació els canvia el caràcter. Aquest biaix, ja en altres malalties, el pateix la covid persistent per part del sistema sanitari, dels familiars i coneguts, de la premsa, de tothom. Pel fet de ser fona, pensen que tens un component emocional que no t’ajuda a curar-te”.\nAra bé, Sílvia Soler reivindica el paper i la valentia de les dones per visibilitzar la malaltia i buscar-hi solucions: “Si una cosa tenim les dones és la capacitat de superar-ho gaire bé tot. Sort d’aquest grup de dones que vam fer el col·lectiu; sort del grup de dones metgesses que ens ajuden; sort de moltes dones gràcies a les quals la covid persistent és coneguda i reconeguda al món”.\nUna covid llarga, una reinfecció i molta capacitat d’adaptació\nSoler va patir la covid el març del 2020, amb molts símptomes, com disfonia, febre durant 30 dies, conjuntivitis, descomposició, mals de cap i dolors musculars. A partir del juny de l’any passat, va començar a millorar, però el setembre va patir dolors articulars, migranyes i acúfens, entre altres. El febrer d’aquest any, es va tornar a contagiar, una infecció confirmada aquesta vegada amb prova, a diferència de la primera onada, quan moltes persones no van ser diagnosticades. Tot i que aquella vegada la malaltia va ser més lleu, encara pateix símptomes de la covid, sobretot neurològics, articulars i inflamació intestinal.\nSílvia Soler intenta cada dia recuperar la seva vida, la d’abans de la covid, però també es prepara pel que pugui venir: “M’adapto molt a les noves situacions. Si he d’aprendre a viure d’una altra manera, ho faré. Crec que és una de les coses que hauríem d’aprendre, a adaptar-nos a la vida que ens ha deixat la covid. Intentar ser feliços, compartir els moments que tinguem bons i seguir llegint, rient, estimant i fent totes aquelles coses que ens agraden”.


El PSC eleva el to i acusa CiU de traïció per pactar amb el PP\nNadal retreu davant Chacón que el govern del PSOE no hagi desdoblat la N-II\nGirona és l'única província de l'Estat que no té cap diputat del PP, i el PSC vol que continuï sent així. Els socialistes han disparat contra els populars i també contra CiU per pactar-hi.\nPERE MARTÍ Girona Actualitzada el 13/11/2011 00:00\n260x366 La candidata Carme Chacón, acompanyada del cap de llista per Girona, Àlex Sáez, i altres dirigents com Pia Bosch i l'exconsellera Marina Geli. / CÈLIA ATSET La candidata Carme Chacón, acompanyada del cap de llista per Girona, Àlex Sáez, i altres dirigents com Pia Bosch i l'exconsellera Marina Geli. / CÈLIA ATSET\nJoaquim Nadal jugava a casa i es va notar. En teoria era el teloner de luxe del míting d'ahir del PSC a Girona però va eclipsar la candidata amb un contundent discurs contra els pactes de CiU amb el PP, que va arribar a titllar de "traïció pública". La tesi de Nadal és que CiU ha "homologat" el PP a Catalunya "obrint-li les portes" d'institucions com els ajuntaments de Badalona i Castelldefels o la Diputació de Barcelona, i pactant els pressupostos del Parlament i de l'Ajuntament de Barcelona.\nEl previsible augment de vot del PP provindrà en bona part d'electors socialistes, però des del PSC s'insisteix a atribuir totes les responsabilitats a la federació nacionalista. A Girona, aquesta legislatura, el PSC tenia 3 diputats; CiU, 2; i ERC, 1. Les enquestes del 20-N en donen un al PP, en detriment de CiU o del PSC, perquè en teoria ERC el mantindria. Per això els socialistes van esforçar-se a equiparar nacionalistes i populars, fins i tot fent un discurs més catalanista, sobretot Nadal i Pia Bosch, del que fa normalment Carme Chacón.\nLa cap de l'oposició a l'Ajuntament de Girona, Pia Bosch, va reivindicar el socialisme atrevit i rebel de Maria Aurèlia Capmany, referent del sector catalanista del partit. Però va ser Joaquim Nadal el que va reivindicar "l'agenda pública catalanista" del partit, suficient per "donar la cara" quan calgui i anar "amb el cap ben alt".\nAmb aquesta actitud, Nadal va ironitzar preguntant-se a quin calaix deu ser l'acta notarial que CiU va signar dient que no pactaria amb el PP, però també es va lamentar de l'"amnèsia" de la societat catalana, que sembla haver oblidat aquesta acta tot i que el PP continua atacant Catalunya. Va advertir que ara vénen amb "pell de xai" però continuen sent "el llop anticatalà" de sempre. Per això va lamentar que CiU hi pacti, demostrant que quan convé "són una mateixa cosa" i quan no els convé, es barallen per temes com el pacte fiscal.\nPerò Nadal no només va parlar de CiU, sinó que també va mirar portes endins i va parlar de la família socialista en clau d'autocrítica. Respecte al PSC va admetre que ha comès "alguns errors" com a partit i va atribuir-los a la "hiperresponsabilitat de govern" i al fet d'haver "cedit més del compte" en algunes coses, tot i que no va precisar quines. El que sí que va quedar clar van ser els seus retrets al govern de José Luis Rodríguez Zapatero, a qui va atribuir les "inèrcies burocràtiques" que han comportat "renúncies imperdonables", com el fet de no haver acabat el desdoblament de la N-II fins a la Jonquera aquesta legislatura. Aquestes paraules les va pronunciar davant de Carme Chacón, que forma part de l'executiu de Zapatero. Quan li va tocar intervenir va precisar que la majoria de trams ja estan licitats i que el desdoblament serà un fet ben aviat.\nFira de Nadal a Càceres\nPerò la candidata va preferir centrar-se en els atacs contra CiU i PP i va explicar, com a mostra de l'anticatalanisme dels populars, que l'alcaldessa popular de Càceres, ha ordenat tancar una fira nadalenca perquè la muntava una empresa catalana. Chacón va insistir que al PP continuen sent "anticatalans com sempre" i va instar els gironins a seguir sent l'única província de l'Estat sense diputat del PP perquè això és un motiu d'"orgull".